Viljakus, edukus, positiivne tulemus - kes seda ei igatseks! Ükskõik mis alal midagi tehakse, ikka soovitakse edasiminekut. Me ei lepi taandarengu või paigaltammumisega.  Ega Jumal tööta halvemini! Jeesus rääkis palju viljakandmisest ja kasudega kauplemisest. Aga hämmastav on Jumala tee viljakusele. See  ei seisne suuremas rabe-lemises ja rohkem tegemises, vaid hoopis surmas.  Jeesus teeb suured ja põhjapanevad tõed selgeks väga lihtsate näidetega. Nii siingi. Meie sooviksime otseteed: Jumal, õnnista mind, minu tööd, kogudust, anna kordaminek! Hoia raskuste eest! Jumal vastab: Sure oma soovidele ja ambitsioonidele, võta rist ja järgi mind! Kes oma elu hoiab, kaotab selle, kes kaotab - võidab selle…  Jumala riigis tuleb elu läbi surma. Enne külv, alles hiljem lõikus. Jeesus ise läks seda teed  esimesena. Ja ta ei eksinud.